Lav et referat af nedenstående tekst:

Tekst:
Nordjyderne kan risikere at havne i hænderne på personale, som tidligere har lavet alvorlige fejl i deres arbejde. Det kan de, fordi der kun få nordjyder, som kender til Styrelsen for Patientsikkerheds lister over sundhedspersonale, der har lavet fejl. På styrelsens tilsynsliste kan man blandt andre finde sundhedspersonale som læger, tandlæger, ergoterapeuter og sygeplejersker, som er i styrelsens søgelys på grund af arbejdsmæssige fejl. Forbrugerrådet Tænk mener, at det skal være lettere for folk at finde information på de forskellige sundhedspersoner. - Det er et problem, at der ikke er noget sted, hvor man kan undersøge en sundhedskvalitet, altså en kvalitet af en tandlæge, før man skal vælge tandlægen. Det kunne vi godt tænke os, siger Sine Jensen, der er seniorrådgiver i Forbrugerrådet Tænk og fortsætter. - Det er selvfølgelig ærgerligt, at det næstbedste vi har, er den her liste, og den er der ingen der kender. Vil du se om din læge eller tandlæge er på Styrelsen for Patientsikkerheds tilsynsliste? Find den her.

Referat:
Det er langt fra alle nordjyder, der kender til Styrelsen for Patientsikkerheds lister over sundhedspersoner, der er i styrelsens søgelys, fordi de har lavet fejl i deres arbejde.